Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 489

b) bár az áruk nem kerülnek jogellenesen elvonásra, de olyan kötelezettségeket nem teljesítenek, amelyek az egységes árutovábbítási eljárás igénybevételéből adódnak vagy az árunak az egységes árutovábbítási eljárás alá vonásának egyik feltételét nem teljesítik. Mindazonáltal olyan mulasztások, amelyek nincsenek jelentős hatással az eljárás szabályszerű menetére, nem vonnak maguk után tartozást, ha: (i) az áruk vámfelügyelet alóli jogellenes elvonását nem kísérelték meg, (ii) az érintett személy részéről nem mutatható ki nyilvánvaló gondatlanság, és (iii) az áruk helyzetének rendezésére utólagosan teljesítenek minden szükséges formalitást. A Szerződő Felek meghatározhatják, hogy milyen esetekre alkalmazható a második albekezdés.

Source: https://magyarkozlony.hu/hivatalos-lapok/70a0261b0e8ed36ef6d2e02da15d230e8fa88171/dokumentumok/03dc9a357df9fc9a25e66874af2dca55afafc1e7/letoltes